32004R0387
L 064/27
JURNALUL OFÍCIAL AL UNIUNII EUROPENE
REGULAMENTUL (CE) NR. 387/2004 AL COMISIEI
din 1 martie 2004
de completare a anexei la Regulamentul (CE) nr. 2400/96 privind includerea unor denumiri în „Registrul denumirilor de origine protejate și al indicațiilor geografice protejate” (Arbroath Smokies)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), în special articolul 6 alineatele (3) și (4),
întrucât:
(1)
În temeiul articolului 5 din Regulamentul (CEE) nr. 2081/92, Regatul Unit a transmis Comisiei o cerere de înregistrare a denumirii Arbroath Smokies ca indicație geografică.
(2)
În urma investigației efectuate în conformitate cu articolul 6 alineatul (1) din regulamentul menționat s-a constatat că cerințele regulamentului au fost îndeplinite, în special că au fost furnizate toate datele prevăzute la articolul 4.
(3)
În urma publicării în Jurnalul Oficial al Uniunii Europene (2) a cererii privind denumirea prevăzută în anexa la prezentul regulament, Comisia nu a primit nici o declarație de opoziție în conformitate cu articolul 7 din regulamentul menționat.
(4)
Prin urmare, denumirea în cauză trebuie să fie inclusă în „Registrul denumirilor de origine protejate și al indicațiilor geografice protejate” și, în consecință, să beneficieze de statutul de indicație geografică protejată la nivel comunitar.
(5)
Conținutul anexei la prezentul regulament completează anexa la Regulamentul (CE) nr. 2400/96 (3),
ADOPTĂ PREZENTUL REGULAMENT:
Articolul 1
Denumirea prezentată în anexa la prezentul regulament se adaugă anexei la Regulamentul (CE) nr. 2400/96 și se introduce ca indicație geografică protejată (PGI) în „Registrul denumirilor de origine protejate și al indicațiilor geografice protejate”, prevăzut la articolul 6 alineatul (3) din Regulamentul (CEE) nr. 2081/92.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 martie 2004.